《临江仙 其二 醉饮》
宋代·李石

八曲阑干垂手处，烛光花影疏疏。一尊共饮记当初。

彩毫浓点，双带要人书。

日暮不来朱户隔，碧云高挂蟾蜍。琴心密约总成虚。

醉中言语，醒后忆人无。

作者简介：李石。少负才名，既登第，任大学博士，出主石室，就学者如云。蜀学之盛，古今鲜俪。后卒成都，时作山水小笔，风调远俗。卒年七十外。